ดาวโจนส์,น้ำมันปิดร่วง-ทองลงเล็กน้อย
หุ้นดาวโจนส์ปิดลบ 185.51 จุด ด้านราคาน้ำมันร่วง 1.43 ดอลลาร์ ขณะที่ทองคำลง 60 เซนต์
1 พ.ค. 2564

ดัชนีเฉลี่ยอุตสาหกรรมดาวโจนส์ปิดที่ 33,874.85 จุด ลดลง 185.51 จุด หรือ -0.54%, ดัชนี เอสแอนด์พี 500 ปิดที่ 4,181.17 จุด ลดลง 30.30 จุด หรือ -0.72% และดัชนี แนสแดค ปิดที่ 13,962.68 จุด ลดลง 119.86 จุด หรือ -0.85%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 30 เม.ย. ถูกกดดันจากแรงขายหุ้นกลุ่มเทคโนโลยี อาทิ หุ้นแอมะซอน, แอปเปิล และอัลฟาเบท แม้บริษัทเหล่านี้เปิดเผยผลประกอบการที่แข็งแกร่งก็ตาม
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. ลดลง 1.43 ดอลลาร์ หรือ 2.34% ปิดที่ 63.58 ดอลลาร์/บาร์เรล สัญญาน้ำมันดิบเบรนท์ (BRENT) ส่งมอบเดือนมิ.ย. ลดลง 1.31 ดอลลาร์ หรือ 1.9% ปิดที่ 67.25 ดอลลาร์/บาร์เรล
สัญญาน้ำมันดิบเวสต์เท็กซัส ตลาดนิวยอร์กปิดร่วงลง นักลงทุนวิตกเกี่ยวกับแนวโน้มอุปสงค์น้ำมันที่ลดลง ท่ามกลางการแพร่ระบาดเพิ่มขึ้นของโรคโควิด-19 ในหลายประเทศ อาทิ อินเดีย ซึ่งจะส่งผลกระทบต่อการฟื้นตัวทางเศรษฐกิจและความต้องการใช้น้ำมัน
ราคาทองคำตลาดโคเม็กซ์ งวดส่งมอบเดือน มิ.ย. ลดลง 60 เซนต์ หรือ 0.03% ปิดที่ 1,767.7 ดอลลาร์/ออนซ์